ບໍລິສັດຫວຽດນາມ ຈະສ້າງໂຮງງານລົດໄຟຟ້າ ຢູ່ໃນລັດຄາໂຣໄລນາເໜືອ  
ບໍລິສັດວິນແຟສຕ໌ (VinFast) ຂອງຫວຽດນາມ ຈະສ້າງໂຮງງານຜະ​ລິດລົດໄຟຟ້າແຫ່ງທຳອິດ ໃນອາເມຣິກາເໜືອ ທີ່ເມືອງແຈັດ​ແທມ ທາງພາກຕາເວັນຕົກສຽງໃຕ້ ຂອງເມືອງຣາເລ. 
ບໍລິສັດຜະລິດລົດຫວຽດນາມບໍລິສັດນຶ່ງໄດ້ປະກາດແຜນການທີ່ຈະສ້າງໂຮງງານ ຢູ່ໃນລັດຄາໂຣໄລນາ ເໜືອເພື່ອຜະລິດລົດໄຟຟ້າ ໂດຍໃຫ້ຄຳໝັ້ນສັນຍາວ່າຈະ ສ້າງວຽກເຮັດງານທຳ 7,500 ໜ້າວຽກ ບໍລິສັດວິນແຟສຕ໌ (VinFast) ຈະສ້າງໂຮງງານແຫ່ງທຳອິດໃນອາເມຣິກາເໜືອ ທີ່ເມືອງແຈັດແທມ ທາງພາກຕາເວັນຕົກສຽງໃຕ້ຂອງເມືອງຣາເລ ການຜະລິດ ຄາດວ່າ ຈະເລີ້ມຂຶ້ນໃນປີ 2024 ບໍລິສັດດັ່ງກ່າວຄາດວ່າ ຈະຈ້າງ 7,500 ຄົນ ພາຍໃນປີ 2027 ໂດຍໃຫ້ເງິນເດືອນ ສະເລ່ຍແລ້ວປີນຶ່ງ 51,000 ໂດລາ ບໍລິສັດກຳລັງສ້າງຂຶ້ນໃນດິນຕອນນຶ່ງທີ່ກວ້າງ ເກືອບ 2,200 ເຮັກຕາ ຂັບລົດປະມານ 30 ນາທີ ໄປທາງພາກຕາເວັນຕົກສຽງໃຕ້ ຂອງເມືອງຣາເລ ແລະຄາດວ່າຈະລົງທຶນ 4 ພັນລ້ານໂດລາ ໃນການສ້າງໂຮງງານ ທາງລັດກໍໄດ້ເຫັນພ້ອມ ທີ່ຈະໃຫ້ເງິນຫຼາຍຮ້ອຍລ້ານໂດລາ ເພື່ອເປັນສິນນ້ຳໃຈ ພວກເຈົ້າໜ້າທີ່ກ່າວວ່າ ບໍລິສັດໄດ້ພິຈາລະນາບ່ອນສ້າງໂຮງງານຢູ່ໃນ 12 ລັດ ກ່ອນຈະຄັດເລືອກໃນຂອບເຂດທີ່ແຄບລົງມາ ໃສ່ລັດຄາໂຣໄລນາເໜືອແລະສະ ຖານທີ່ແຫ່ງນຶ່ງ ໃນເມືອງຊາວັນນາ ລັດຈໍເຈຍ